Woord: skaaiArgieffoto (Foto: RyanMcGuire/Pixabay) Coenie de Villiers sing in sy lied, “Sputnik”: “Ons steel vrugte by die buurman; wat (vermoed ek) goed kan raai dat die kinders in sy donker tuin sy appelkose skaai.” Ken jy die woord “skaai”? Woord: skaai Betekenis: steel Waar kom dit vandaan? Uit Nederlands schaden (Middelnederlands scaden) wat “skade berokken” beteken. Die woord is ŉ afleiding van schade “skade” en dit hou verband met die verouderde Nederlandse selfstandige naamwoord schay en werkwoord schaeyt. Eerste optekening in Afrikaans by Pannevis (1880) in die vorm skai. Nederlandse schay en schaeyt hou verband met Engels scathe “skade berokken” en Grieks a-skèthès “ongedeerd”. Bronne: Etimologiewoordeboek van Afrikaans (EWA)